**Lietuvos Respublikos ambasada Norvegijos Karalystėje**

**AKTUALIOS EKONOMINĖS INFORMACIJOS SUVESTINĖ**

2024 09 30

|  |  |  |  |
| --- | --- | --- | --- |
| **Data** | **Pateikiamos informacijos apibendrinimas** | **Informacijos šaltinis** | **Pastabos** |
| **Lietuvos eksportuotojams aktuali informacija** | | | | |

|  |  |  |  |
| --- | --- | --- | --- |
| 2024 09 16 | Norvegijos krona niekada nebuvo tokia silpna lyginant su JAV doleriu ir euru. 2014 m. 1 JAV doleris kainavo 6,19 NOK, o euras – 8,13 NOK (*šiuo metu $1 = 10.595NOK, €1= 11.794NOK*). Valiutų kursui įtaką daro daug veiksnių, todėl ekonomistams ir Norvegijos centriniam bankui sunku nustatyti tikslią problemos priežastį. Tarp šių veiksnių yra valiutų spekuliacijos, palūkanų normų skirtumai, prekyba akcijų biržoje, svyruojančios naftos ir dujų kainos, karai ir konfliktai. | [nrk.no](https://www.nrk.no/norge/krona-er-rekordsvak_-aldri-for-har-euroen-vaert-sa-dyr-1.17028259) |  |

|  |  |  |  |
| --- | --- | --- | --- |
| **Investicijoms pritraukti į Lietuvą aktuali informacija** | | | |
| 2024 09 02 | Vykusiame rugpjūčio mėn. 30 d. Šiaurės ministrų tarybos aukščiausiojo lygio susitikime dirbtinio intelekto (AI) klausimais Kopenhagoje buvo paskelbta, kad Šiaurės šalys bendradarbiaus kurdamos AI centrą Stokholme. Skelbiama, kad ICT Norvegija rūpinsis Norvegijos įmonių interesais skaitmeninių technologijų sektoriuje. Norvegijos skaitmeninimo ministrė Karianne Tung pažymėjo, kad viršūnių susitikimas gali reikšti stipresnio Šiaurės šalių bendradarbiavimo dirbtinio intelekto srityje pradžią, ir kad svarbu imtis vadovaujančio vaidmens ir pasinaudoti AI teikiama nauda. | vg.no |  | |
| **Lietuvos verslo plėtrai aktuali informacija** | | | | | |
| 2024 09 03 | Norvegijos prekybos ir pramonės ministerija pristatė naują schemą, skirtą finansuoti žaliąją pramonės plėtrą. Šios schemos biudžetas siekia iki 5 mlrd. NOK ir ji skirta inovatyviems, žaliems pramonės projektams pradiniuose ir augimo etapuose finansuoti. Žaliosios pramonės finansavimas turi prisidėti prie bendro tikslo – skatinti pelningus pramonės projektus ir kurti vertę Norvegijoje, atsižvelgiant į žaliąją pramonės transformaciją. Valstybė padengs privačias investicijas į žaliuosius projektus teikdama paskolas, kurios bus prieinamos pagal paraiškų teikimo tvarką iki 2025 m. gruodžio 31 d. (Ši schema idealiai tinka „Morrow Batteries“, kuriems reikia 1,5 mlrd. NOK valstybės paskolos tęsti veiklą). Žaliosios pramonės finansavimas apima:  Rizikos paskolų schemą su 5 mlrd. NOK finansavimu bei palaikymo elementais.  1,75 mlrd. NOK numatyta nuostoliams padengti.  Paskolos jau pradėtiems projektams gali būti suteiktos rinkos sąlygomis arba po specialaus pranešimo.  Schema taip pat atvira paskoloms rinkos sąlygomis (be valstybės paramos).  Tikslinė grupė – pramonės įmonės su dideliais žaliais projektais, kurių investicijų poreikis viršija 200 mln. NOK. | <https://www.regjeringen.no/no/aktuelt/naringsministeren-lanserer-den-nye-stotteordningen-for-gronne-industriprosjekter/id3051898/>  [e24.no](https://e24.no/energi-og-klima/i/bmkPkd/ny-subsidiepakke-klar-aapner-for-milliardsoeknad-fra-morrow) |  | |
| 2024 09 18 | Norges Bank nepakeitė 4,5 proc. bazinės palūkanų normos. Banko teigimu, palūkanų norma prisidėjo prie Norvegijos ekonomikos atvėsimo ir infliacijos mažinimo. Komitetas sprendžia, kad vis dar reikia vykdyti ribojamąją monetarinę politiką, kad infliacija per priimtiną laikotarpį sumažėtų iki tikslinės ribos. Palūkanų norma greičiausiai bus palikta 4,5 proc. lygio iki metų pabaigos. | [Press release](https://www.norges-bank.no/en/topics/Monetary-policy/Monetary-policy-meetings/2024/september/); [e24.no](https://e24.no/norsk-oekonomi/i/EyJO32/norges-bank-holder-styringsrenten-uendret-paa-45-prosent) |  | |
| **Bendradarbiavimui MTEPI srityse aktuali informacija** | | | | |
| 2024 09 26 | 2024 m. rugsėjo 26 d. Norvegija paskelbė Norvegijos skaitmeninimo strategiją 2024–2030, kurios tikslas paversti šalį pasaulio lyderiu skaitmeninėje srityje. Strategija orientuota į viešojo sektoriaus skaitmeninimą, užtikrinant saugią ir modernią skaitmeninę infrastruktūrą, stiprinant kibernetinį saugumą bei privatumą. Ji taip pat pabrėžia skaitmeninės kompetencijos ugdymą visuose sektoriuose, įskaitant dirbtinio intelekto ir duomenų inovacijų diegimą, siekiant tvarios žaliosios ir skaitmeninės ekonomikos plėtros. Be to, strategijoje numatyta skatinti tarptautinį bendradarbiavimą, ypač su ES, siekiant užtikrinti konkurencingumą globalioje rinkoje. Strategijos priemonės apima:  - Aukštos kokybės skaitmeninės infrastruktūros kūrimą – iki 2030 m. kiekvienam Norvegijos gyventojui turi būti užtikrintas 1 Gbit/s interneto greitis​  - Kibernetinio saugumo stiprinimą – visos valstybinės institucijos turės atlikti informacijos saugumo vertinimus ir atnaujinimus​  - Inovacijų ir duomenų dalijimosi skatinimą – duomenų dalijimasis tarp viešojo ir privataus sektoriaus bus didinamas, siekiant skatinti inovacijas įvairiose srityse, įskaitant sveikatą ir energetiką. | https://www.regjeringen.no/no/dokumenter/fremtidens-digitale-norge/id3054645/ |  | |
| 2024 09 23-27 | 2024 m. rugsėjo 23-27 d. vyko Oslo Innovation Week – daugiau nei 80 renginių serija, organizuota Norvegijos ir tarptautinių inkubatorių, investuotojų bei startuolių ekosistemos, siekiant pristatyti realius sprendimus, susijusius su darnaus vystymosi tikslais. Šis renginys suburia pasaulį su Šiaurės novatoriais, kurie, bendradarbiaudami ir kurdami pažangias technologijas, formuoja ateitį. 2024 m. rugsėjo 26 d. Oslo inovacijų savaitės metu Oslo mokslo parke taip pat vyko Lietuvos organizuotas renginys „Big data & AI in Life Sciences: International Collaboration Practice“. | https://oiw.no/ |  | |
| **Lietuvos turizmo sektoriui aktuali informacija** | | | | |
| 224 09 02 | Innovation Norway stabdo kampaniją, skirtą skatinti šalį kaip lauko turizmo kryptį, po to, kai buvo išreikšti susirūpinimai dėl galimos žalos aplinkai. Kampanija siekė pabrėžti Norvegijos gamtos grožį ir skatinti tarptautinius turistus išbandyti šalies „laisvo judėjimo“ teisę, žinomą kaip *allemansretten*, kuri leidžia laisvai stovyklauti, vaikščioti, slidinėti ar maudytis gamtoje, nepriklausomai nuo žemės savininko. Kampanija susidūrė su dideliu kritikos srautu, nuogąstaujant, kad padidėję turistų srautai gali pakenkti gamtai ir žmonėms, gyvenantiems netoli turistų lankomų vietų, todėl reikia aiškios strategijos, kaip valdyti jų srautus. | https://www.theguardian.com/world/article/2024/sep/02/norway-outdoors-tourism-campaign-environmental-fears-right-to-roam |  | |
| **Lietuvos ekonominiam saugumui aktuali informacija** | | | | | |
| 2024 09 04 | Aker BP pradėjo gavybą Tyrvingo telkinyje Šiaurės jūroje, nepaisant to, kad „Greenpeace“ ir „Natur og Ungdom“ teisme ginčija Aker BP licencijos teisėtumą. | [e24.no](https://e24.no/energi-og-klima/i/pPMqQW/aker-bp-har-satt-tyrving-i-produksjon) |  | |
| 2024 09 05 | Energetikos ministerija gavo šešių bendrovių paraiškas, susijusias su 2024 m. birželio 6 d. paskelbtu trijų teritorijų Šiaurės jūroje, skirtų CO2 saugojimui Norvegijos kontinentiniame šelfe, konkursu. Paraiškas pateikė „Aker BP ASA“, „Equinor Low Carbon Solution AS“, „Harbour Energy Norge AS“, „Horisont Energi AS“, „Storegga Norge AS“ ir „TotalEnergies EP Norge AS“. Vyriausybė siekia sudaryti sąlygas, jog pelningas CO2 saugojimas taptų nauja pramonės šaka ir tuo pačiu padėtų Europai pasiekti savo klimato tikslus. | https://www.regjeringen.no/no/aktuelt/soknader-om-loyve-til-lagring-av-co2-i-nordsjoen/id3052302/?utm\_source=regjeringen.no&utm\_medium=email&utm\_campaign=nyhetsvarsel20240904 |  | |
| 2024 09 13 | Naujoje „Wind Norway“ ataskaitoje teigiama, kad Norvegija iki 2030 m. atsiliks nuo kitų Šiaurės šalių vėjo energijos plėtros srityje. Remiantis šia ataskaita, Norvegija reitinguojama 16-oje vietoje Europoje, įskaitant Šiaurės šalis, pagal prognozuojamą bendrą instaliuotą vėjo jėgainių galią iki 2030 m. „Fornybar“ direktorė Åslaug Haga įspėja, kad jei vėjo energijos plėtra nebus spartinama, Norvegija nuo 2030 m. gali visiškai priklausyti nuo energijos importo. Tuo tarpu „E24“ praneša, kad tokios įmonės kaip „Aker Offshore Wind“, „Ocean Wind“ ir „Statkraft“ kaltina Norvegijos valdžią nepakankamai įvertinus vėjo jėgainių vystymo kaštus, ypač susijusius su „Vestavind B“ ir „Vestavind F“ projektais. Vyriausybė šiems projektams skyrė 25 mlrd. NOK, tačiau potencialūs investuotojai mano, kad ši suma yra gerokai per maža, palyginti su panašiais projektais JK. „Siravind“, atstovaujantis RES ir Zephyr, nuogąstauja, kad siūlomi subsidijų lygiai gali atbaidyti investuotojus. | ([e24.no](https://e24.no/energi-og-klima/i/3Mq3OM/ut-mot-statens-prisanslag-kan-undergrave-hele-satsingen)) |  | |
| 2024 09 12 | ES energetikos komisaras perspėjo Norvegijos vyriausybę apie galimas sankcijas, jei ES atsinaujinančios energijos direktyva nebus priimta iki rugpjūčio vidurio. Norvegijos Vietos ir regionų valdžios asociacija (KS) išnagrinėjo naujausią ES atsinaujinančios energijos direktyvą ir padarė išvadą, kad „tinkamai ją įgyvendinus nacionaliniu lygmeniu, direktyva nesukels didelių apribojimų savivaldybių valdžios teisėms, pavyzdžiui, vetuoti vėjo jėgainių projektus“. Tai paneigia vieną iš pagrindinių Norvegijos Centro partijos (SP) argumentų prieš direktyvos priėmimą. SP taip pat įsitikinusi, kad ES planas sukurti atskirą energetikos sąjungą lems elektros kainų suvienodinimą Europoje, dėl ko Norvegijoje elektra taptų brangesnė. | Aft p4 |  | |
| 2024 09 17 | Kompiuterių entuziastų grupė, vadovaujama Telenor duomenų saugumo eksperto Toro Indstøy, pradėjo projektą kodiniu pavadinimu „Liūtų narvas“, siekdama ištirti, ar Kinijoje pagaminti automobiliai kelia grėsmę nacionaliniam saugumui. Tyrimui pasirinkta nenaudojama kasykla, kuri puikiai tinka matuoti, kokius signalus gali siųsti automobilis. Bandymų metu spektro analizatoriai iš tiesų aptiko įvairių signalų, kurie dar bus analizuojami. Indstøy teigimu: „Pagal Kinijos žvalgybos įstatymą kiekvienas Kinijos pilietis ir įmonė privalo bendradarbiauti su valdžios institucijomis nacionalinio intereso klausimais.“ Indstøy įsitikinęs, kad automobilių technologijos („tai tiesiog kompiuteriai ant ratų“) gali kelti grėsmę nacionaliniam saugumui ir politikai turėtų rimčiau vertinti šią grėsmę. | https://www.aftenposten.no/norge/i/Rz5Q5O/kan-bilen-spionere-paa-deg-inni-fjellet-forsoeker-noen-aa-finne-svar |  | |
| 2024 09 17 | Naftos ir dujų žvalgybos klausimas yra labai poliarizuojantis Norvegijos politikoje: Ap (Labour Party Arbeiderpartiet), SP (Centre Party Senterpartiet), Høyre (Conservative Party Høyre) ir FrP (Progress Party Fremskrittspartiet) teigia, kad Norvegijos nafta ir dujos yra gyvybiškai svarbios Europai ir pasauliui, tuo tarpu SV (Socialist Left Party), Rødt (Red Party), MDG (Green Party), Venstre (Liberal Party ) ir KrF (Christian Democratic Party) mano, kad naujų naftos ir dujų telkinių žvalgyba turi būti nutraukta, jei norima pasiekti pasaulinius klimato tikslus. SV projekto manifeste 2025 metams siūloma nutraukti naftos ir dujų žvalgybą, palaipsniui uždaryti senesnius telkinius bei teikti valstybines subsidijas žaliajai transformacijai. E24 paklaustas, kaip ketina įtikinti Ap ir SP prisidėti, Fylkesnesas atsakė: „Tai priklausys nuo to, kaip rimtai jie žiūri į perėjimą nuo naftos ir dujų prie atsinaujinančios energijos.“ | [e24.no](https://e24.no/energi-og-klima/i/Jbl1A7/krever-letestans-og-utfasing-av-felt-uansvarlig) |  | |
| 2024 09 18 | Norvegijoje pirmą kartą užregistruota daugiau elektromobilių nei benzinu varomų automobilių: atitinkamai 754 303 ir 753 905 transporto priemonės. Prognozuojama, kad iki 2026 m. keliuose neabejotinai dominuos elektromobiliai. Rugpjūčio mėn. 94 % naujų automobilių pardavimų sudarė elektromobiliai. Jei ši tendencija išliks, po kelerių metų Osle, Stavangeryje ir Bergene visi automobiliai bus varomi elektromobiliais. | [tv2.no](https://www.tv2.no/broom/tror-elbilene-tar-over-storbyene-fra-2030/17006426/) |  | |
| 2024 09 18 | Norvegijos radiacinės ir branduolinės saugos tarnyba (DSA) praneša, kad aptiko radioaktyviojo cezio (Cs-137) Svanhovdo (rugsėjo 9-16 d.) ir Viksjøfjell (rugsėjo 5-12 d.) oro filtrų stotyse. Tikėtina, kad šaltinis yra miškų gaisrai Černobilio srityje, kai senos nuolaužos su ugnimi ir dūmais išmaišomos ir pernešamos didelėse geografinėse teritorijose. Išmatuotos koncentracijos nekelia pavojaus žmonėms ar aplinkai. Keliose Europos šalyse buvo nustatyti panašūs rezultatai kaip ir Norvegijoje. | https://dsa.no/nyheter/dsa-har-malt-svaert-lage-niva-av-radioaktivt-cesium-pa-svanhovd-og-viksjofjell |  | |
| 2024 09 18 | „Norwegian Hydrogen“ oficialiai atidarytas Hellesilto vandenilio centras („Hellesylt Hydrogen Hub“) Geirangerio fiorde, kuris per metus gali pagaminti beveik 500 tonų žaliojo vandenilio. „Hellesylt Hydrogen Hub“ yra ir žaliojo vandenilio gamykla ir šiuo metu viena didžiausių ekologiško vandenilio gamintojų Norvegijoje, bei pirmosios ‚Vireon‘ degalinės vieta. Energiją daugiausia tiekia vietinės hidroelektrinės, kurių bendras gamybos pajėgumas yra 17 MW. | https://norwegianhydrogen.com/activities/hellesylt-hydrogen-hub <https://www.regjeringen.no/en/aktuelt/the-prime-ministers-speach-at-the-opening-of-hellesylt-hydrogen-hub/id3053944/> |  | |
| 2024 09 23 | Equinor atsisako planų gaminti mėlynąjį vandenilį iš gamtinių dujų ir eksportuoti jį į Europą vamzdynais. Bendrovė tai sieja su prastai besivystančia rinka: „Nei teisinė bazė, nei rinka neegzistuoja, todėl nusprendėme nutraukti šį projektą“, – sako „Equinor“ atstovas Magnus Frantzen Eidsvold. 2023 m. sausio 5 d. „Equinor“ ir Vokietijos RWE pasirašė MoU, kuriame buvo įtrauktas mėlynojo vandenilio gamybos eksportui į Vokietiją, projektas. Atliktoje galimybių studijoje įvardijama, kad techniškai įmanoma sukurti mėlynojo vandenilio vertės grandinę iki Vokietijos, bet tam yra daug iššūkių ir barjerų. | https://www.energiogklima.no/nyhet/equinor-legger-vekk-planene-om-eksport-av-blatt-hydrogen-til-europa |  | |
| 2024 09 23 | Šiaurės ir Baltijos šalių institucijos, atsakingos už finansinį stabilumą, surengė finansinės krizės simuliacijos pratybas, siekdamos išbandyti pasirengimą galimai krizei. Pratybos apėmė tris fiktyvius bankus, vykdančius tarpvalstybinę veiklą. Pratybose dalyvavo beveik 450 dalyvių iš Danijos, Estijos, Suomijos, Islandijos, Latvijos, Lietuvos, Norvegijos ir Švedijos, taip pat atitinkamų Europos Sąjungos institucijų: Europos Komisijos, ECB, Vieningos pertvarkymo valdybos (SRB) ir Europos bankininkystės institucijos (EBA). Tarptautinio valiutos fondo atstovas buvo pakviestas stebėtoju. | https://www.regjeringen.no/no/aktuelt/nordic-baltic-crisis-simulation-exercise-2024/id3054106/ |  | |
| 2024 09 27 | Norvegijos energetikos ministras Terje Aasland oficialiai atidarė „Northern Lights“ objektą Øygarden terminale, į vakarus nuo Bergeno. „Northern Lights“ yra pirmoji pasaulyje komercinė CO2 transportavimo ir saugojimo infrastruktūra po Šiaurės jūra. „Northern Lights“ rinks ir transportuos skystą CO2 tiek iš Norvegijos, tiek iš Europos laivais į Øygarden, iš kur jis bus perkeliamas vamzdynu 110 km po Šiaurės jūra į 2,600 metrų gylio rezervuarą, kur bus saugiai ir visam laikui laikomas. Pirmoje fazėje numatyta 1,5 mln. tonų CO2 per metus saugojimo talpa, o vamzdynas yra sukurtas pernešti iki 5 mln. tonų. | [Press release](https://www.regjeringen.no/no/aktuelt/et-historisk-gjennombrudd-for-co2-handtering/id3054757/) |  | |
| **Bendra ekonominė informacija** | | | | | |
| 2024 09 18 | Rugsėjo 18 d. TVF paskelbė metinę Norvegijos ekonomikos ir Norvegijos ekonominės politikos ataskaitą. Pagrindiniai punktai:  **Ekonomikos sulėtėjimas ir atsigavimas:** Norvegijos ekonomika 2023 m. smarkiai sulėtėjo – realiojo BVP augimas sumažėjo iki 0,5%. Vis dėlto, tikimasi, kad 2024 m. BVP padidės iki 1,5%, daugiausia dėl stipresnės jūrinės pramonės.  **Infliacijos problemos:** Nors infliacija mažėja, ji vis dar viršija 2% tikslą, o tai kelia didelį politikos iššūkį. Ataskaitoje pabrėžiama, kad būtina išlaikyti griežtą monetarinę politiką, siekiant suvaldyti infliaciją.  **Finansinis stabilumas**: Norvegijos finansų sistema yra stabili, tačiau išlieka tam tikros rizikos, ypač dėl didelio namų ūkių įsiskolinimo ir komercinio nekilnojamojo turto sektoriaus.  **Fiskalinės ir struktūrinės reformos**: Ataskaitoje raginama laikytis neutralios fiskalinės politikos, siekiant sumažinti infliaciją, ir siūloma vykdyti struktūrines reformas, ypač darbo rinkose ir socialinės apsaugos sistemose, kad būtų padidintas ilgalaikis produktyvumas ir tvarumas.  **Pasaulinės ir vidaus rizikos**: Ataskaitoje pabrėžiamos rizikos, kylančios iš pasaulinių veiksnių, tokių kaip geopolitinė įtampa, ir vidaus iššūkių, tokių kaip didelis namų ūkių įsiskolinimas ir silpstantis nekilnojamojo turto sektorius, ir raginama atidžiai stebėti bei koreguoti politiką.  Iš esmės ataskaitoje akcentuojama atsargaus ekonominio valdymo svarba siekiant palaikyti augimą, suvaldyti infliaciją ir užtikrinti finansinį stabilumą, kartu skatinant būtinas reformas ilgalaikiam ekonominiam atsparumui užtikrinti. | [The IMF's Article IV consultation for 2024 has been completed - regjeringen.no](https://www.regjeringen.no/en/aktuelt/imfs-artikkel-iv-konsultasjon-for-2024-er-ferdigbehandlet/id3053651/) |  | |
| 2024 09 09 | Norvegijos ir Kinijos centriniai bankai pasirašė ketinimų protokolą, kuriuo siekiama „stiprinti bendradarbiavimą keičiantis informacija svarbiais klausimais, susijusiais su abiem centriniais bankais, pavyzdžiui, ekonomikos plėtros ir finansinio stabilumo temomis.“ Norvegijos tarptautinių santykių instituto (NUPI) vyresnysis tyrėjas Hans Jørgen Gåsemyr teigiamai vertina šį susitarimą: „Manau, kad tai naudinga ir visų interesas. Kinija turi antrą pagal dydį ekonomiką pasaulyje, kuri yra plačiai internacionalizuota, o juanis taip pat tampa vis labiau tarptautinis.“ | [e24.no](https://e24.no/internasjonal-oekonomi/i/mP5vGg/norges-bank-vil-samarbeide-med-den-kinesiske-sentralbanken) |  | |
| 2024 09 11 | 2024 09 09 Norvegijos ministras pirmininkas Jonas Gahr Støre vyko trijų dienų vizitui į Kiniją. Kinija yra trečia pagal dydį Norvegijos prekybos partnerė po ES ir JAV Kinijoje veikia apie 160 Norvegijos įmonių. Ministrą Pirmininką Støre lydėjo delegacija, į kurią įeina atstovai iš DNV, Equinor, Höegh Autoliners, Kongsberg Maritime, Nordlaks, Norvegijos laivų savininkų asociacijos, Orkla, Yara International, Norvegijos profesinių sąjungų konfederacijos ir Norvegijos įmonių konfederacijos. Verslo vizito į Kiniją metu pagrindinis dėmesys buvo skiriamas žaliajai transformacijai, žaliajai laivybai ir jūros gėrybėms. Susitikimo metu Norvegija su Kinija pasirašė susitarimus dėl bendradarbiavimo žaliosios transformacijos srityje. Taip pat lankėsi Šanchajaus laivų statykloje, kurioje „Höegh Autoliners ASA“ statosi „žalesnius“ automobilių gabenimo laivus. Ministras Pirmininkas Støre pažymėjo, kad Vyriausybei svarbu sudaryti sąlygas Norvegijos verslui vykdyti veiklą Kinijoje tose srityse, kurios yra svarbios Norvegijai. Norvegijos verslo bendruomenė ir dvi didžiausios darbo rinkos organizacijos įvairiuose renginiuose šio vizito metu pristatė norvegiškus sprendimus. | [SMK](https://www.regjeringen.no/no/aktuelt/norsk-sjomat-til-kinesiske-forbrukere/id3052792/?utm_source=regjeringen.no&utm_medium=email&utm_campaign=nyhetsvarsel20240910)  [Plans to strengthen cooperation on the green transition - regjeringen.no](https://www.regjeringen.no/en/aktuelt/plans-to-strengthen-cooperation-on-the-green-transition/id3052737/)  [Norwegian business delegation accompanies Prime Minister on visit to China - regjeringen.no](https://www.regjeringen.no/en/aktuelt/norwegian-business-delegation-accompanies-prime-minister-on-visit-to-china/id3052588/) |  | |

Pradiniai valiutų keitimo kursai €1= 11.794NOK

Parengė:

LR ambasados Norvegijos Karalystėje pirmoji sekretorė Neringa Urbonienė, tel. +47 45847951, [neringa.urboniene@urm.lt](mailto:neringa.urboniene@urm.lt)